OpenLLM-France/wikimedia huggingface dataset:
# Bergüzar Korel

Bergüzar Gökçe Korel (beɾɟyˈzaːɾ koˈɾel ahoskatua; Istanbul, 1982ko abuztuaren 27a) turkiar aktore eta abeslaria da. 2006 eta 2009 bitartean Binbir Gece turkiar telesailean Şherazade Evliyaoğlu pertsonaia antzezteagatik egin zen ezagun. Bere antzezpena oso goraipatua izan zen eta hainbat sari irabazi zituen, horien artean Urrezko Tximeleta saria (turkieraz: Altın Kelebek Ödülleri).

## Filmografia
### Telebista

| Urtea | Telesaila | Pertsonaia | Oharra(k) |
| 1998 | Kırık Hayatlar | | |
| 1999 | Şen Olasın Ürgüp | | Telefilm |
| 2001 | Cemalim | Suna | Telefilm |
| 2005 | Zeytin Dalı | İklim | |
| 2006-2009 | Binbir Gece | Şherazade Evliyaoğlu | Protagonista |
| 2010 | Bitmeyen Şarkı | Feraye / Belgin Filiz | Protagonista |
| 2011 | Muhteşem Yüzyıl | Monica Terese Gritti | 2. mailakoa |
| 2012-2015 | Karadayı | Feride Şadoğlu | Protagonista |
| 2016-2018 | Vatanım Sensin | Azize | Protagonista |

### Zinema

| Urtea | Filma | Pertsonaia | Oharra(k) |
| 1999 | Şen Olasın Ürgüp | | Telefilma |
| 2006 | Kurtlar Vadisi Irak | Leyla | |
| 2009 | Aşk Geliyorum Demez | Gözde | Protagonista |
| 2019 | Bir Aşk İki Hayat | Deniz | Protagonista |

## Kanpo estekak

* Datuak: Q1271784
# Bergweiler

Bergweiler Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 832 biztanle zituen 13,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q659831
* Multimedia: Bergweiler / Q659831
# Bergues-sur-Sambre

Bergues-sur-Sambre Ain departamenduko Frantziako udalerria da, Rhône-Alpeak eskualdean.

## Ikus, gainera

* Aisne departamenduko udalerrien zerrenda

## Kanpo estekak

* Datuak: Q842841
* Multimedia: Bergues-sur-Sambre / Q842841
# Berhet

Berhet (bretainieraz Berc'hed) Côtes-d'Armor departamenduan dagoen Bretainiako udalerria da.

## Kanpo estekak

* Datuak: Q646775
* Multimedia: Berhet / Q646775
# Beriain (argipena)

Beriain izenak adiera hauek ditu:

## Toponimoa

* Beriain, Nafarroa Garaiko udalerria.
* Beriain, Andimendiko tontorrik altuena.

## Deitura

* Juan Beriain (1566-1633), euskal idazlea, Nafarroa Garaikoa.
* Demetrio Beriain (1911-1981), anarkista, Nafarroa Garaikoa.
* Néstor Beriain (1949-1993), naïf estiloko artista, Argentinakoa.
# BOJ

BOJ enpresa, BOJ Global eta BOJ Olañeta izenak darabiltzana, Eibarko burdingintzako lantegi industriala da, etxerako eta sukalderako tresna metalikoak ekoizten dituena.

## Historia

1905. urtean sortu zuten enpresa Manuel Barrenetxea, Bernardo Olañeta eta Vicente Juaristi eibartarrek, eta hiruen deituren inizialetik osatu zuten BOJ izena. Eibarko Jardineta auzoan sortu zen enpresa, baina 1940. urtean Matsaria auzora aldatu zen.
Metalezko pieza ugari egin izan zituzten lehen urteetan, bereziki intsigniak eta gerrikoen belarriak. 1930eko hamarkadan labana bat patentatu eta beraien produktu bereizgarriena sortu zuten, palanka bikoitzeko kortxo-kentzekoa, David Olañetak diseinatua 1932an.
1940tik aurrera, palanka bikoitzekoa ekoizten egin zuten lan bereziki, baina beste hainbat gailu ere bai: bizarra kentzeko makinak, depilatzeko pintzak, sarraila eta giltzarrapoak. 21. mendean, kortxo-kentzeko ugari ekoizteaz gain, eltzeak eta etxerako elektragailuak ere egiten dituzte.

## Erreferentziak

* ↑ «BOJ Olañeta SL fabrikaren 110. urteurrenaren erakusketa Armagintzaren Museoan» Egoibarra.eus (Noiz kontsultatua: 2020-09-25).
* ↑ (Gaztelaniaz) «Santiago Olañeta: «Tenemos que dar valor a que un producto se fabrique aquí, no fuera»» El Diario Vasco 2015-08-23 (Noiz kontsultatua: 2020-09-25).

## Kanpo estekak

* Datuak: Q99528879
* Multimedia: BOJ / Q99528879
# BPY2

Barrabileko Y 2 proteina basikoa edo karga basikoa, Y-ri lotuta giza proteina bat da, BPY2 geneak kodetzen duena, Y kromosoman kokatua.

## Funtzioa

Gene hau Y kromosomaren zati ez-errekonbinantean dago, eta barrabiletan adierazten da zehazki. Kodetutako proteinak ubikitinaren E3A proteina ligasarekin elkarreragiten du, eta gizonezkoen zelula germinalen garapenean eta ernalezintasun maskulinoan parte har dezake. Gene horren hiru kopia ia berdin daude Y kromosoman; bi kopia eskualde palindromikoaren parte dira. Artikulu honetan datuek eskualde palindromikoaren kanpokoa erakusten dute.

## Erreferentziak

* 1 2 3 GRCh38: Ensembl release 89: ENSG00000183753 - Ensembl, May 2017
* ↑ Human PubMed Reference:. National Center for Biotechnology Information, U.S. National Library of Medicine.
* ↑ (Ingelesez) Lahn, Bruce T.; Page, David C.. (1997-10-24). «Functional Coherence of the Human Y Chromosome» Science 278 (5338): 675–680. doi:10.1126/science.278.5338.675. ISSN 0036-8075. (Noiz kontsultatua: 2024-10-06).
* ↑ «BPY2 basic charge Y-linked 2 [Homo sapiens (human) - Gene - NCBI»] www.ncbi.nlm.nih.gov (Noiz kontsultatua: 2024-10-06).

## Kanpo estekak

* Datuak: Q18033813
# BRB karts

BRB karts (Barrabeig Karts) Valls herri katalanean dagoen kart lantegia da. 1925.urtean hasi zuen bere ibilbidea Joan Barrabeig Veciana-ren eskutik, honek, Tarragonako herri honetan, mekanika-tailer txiki bat ireki zuenean. Kotxeak konpontzeaz gain, bere aisialdian, Joani asko gustatzen zitzaion gauzak asmatu eta sortzea, besteen artean, traktoreek erabiltzen duten igogailua asmatu zuen, mailu mekanikoa, piezak ekoizteko herremintak, etab. Lehenengo kart-a 1962.urtean sortu zuen eskuz eginiko piezekin (motorra izan ezik) eta, bere teknologiaren adibidetzat, pedal bakarra erantsi zion funtzio guztiak bete ditzan: azeleratu, balaztatu eta enbragatu (3 abiadura aurrera eta 3 atzera); abiadura-kaxa bat jarri (koskadun piñoirik gabe); diferentziala; esekidura askeak aurrean eta atzeko zubia, etab. 1969an, Joan Barrabeig-ek, bere semeak, Vespa motordun kart bat eraiki zuen lurraldeko lasterketetan parte har zitzan eta, bere abiadura ikusita, beste 7 egin behar izan zituen, baina inoiz era profesionalean, aisialdiko denbora-pasatzat hartzen zuen. Handik aurrera, belaunaldiz-belaunaldi, mekanika eta eta karting-arekin zuten pasioarekin jarraitu izan dute familian.
Beranduago, 1983an, bere semea zen Joan Barrabeig III.ak tailerra handitu zuen Valls hiriko kanpoaldean 2000m2-ko lantegi handi bat eraikiz, hau hiriko zentrotik atera zen lehen automobil tailerra izan zen Tarragonako probintziako eredu bihurtuko zena. Gainera, 2004an, Joan Barrabeig III.ak Costa Dauradako Altafulla herrian karting bat erosi zuen alokatzeko kart-ekin lasterketak gauzatzeko: Karting Altafulla.

## Kanpo estekak

* Datuak: Q20492224
# BP

BP plc —1954tik 1998 arte British Petroleum deitua— Erresuma Batuko enpresa bat da. Egoitza nagusia Londresen du, zehazki Westminster Hiria barrutian. Munduko petrolio sektoreko enpresarik handienetakoa da.
1908an sortu zen, Anglo-Persian Oil Company izenarekin. 1935ean Anglo-Iranian Oil Company jarri zioten; 1954an, British Petroleum Company; 1998an, BP Amoco plc; eta azkenik, 2001ean, gaur egungo BP plc izena.

## Ikus, gainera

* Mexikoko golkoaren marea beltza

## Kanpo estekak

* (Ingelesez) BPren webgune ofiziala.
* Datuak: Q152057
* Multimedia: BP / Q152057
# BP oinzubia

BP oinzubia do BP zubia, ingelesez: BP Pedestrian Bridge edo BP Bridge, AEBetako Chicago hiriko Chicago Loop finantza eremuan dagoen oinzubi bat da. Columbus Drive kalea gainetik igarotzen du, Maggie Daley parkea eta Milurtekoaren parkea elkarlotuz, biak ere zabalagoa den Grant parkearen barne daude.
2004an inauguratu zen eta Frank Gehry arkitektoak diseinatu zuen, aldameneko Jay Pritzker pabilioiaren antzera.
* Datuak: Q2002163
* Multimedia: BP Pedestrian Bridge / Q2002163
# BNY Mellon Center (Pittsburgh)

BNY Mellon Center, Ameriketako Estatu Batuetako Pittsburgh hirian dagoen bulego etxe orratz bat da. Guztira 221 metro eta 54 solairu dauzka eta 1983an amaitu zuten eraikitzen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa structurae.de webgunean.
* Datuak: Q2740919
* Multimedia: BNY Mellon Center (Pittsburgh) / Q2740919
# BOE (argipena)

BOE akronimoak adiera hauek ditu:
* Babes ofizialeko etxebizitza.
* Espainiako Estatuko Aldizkari Ofiziala (Boletín Oficial del Estado, gaztelaniaz).
* Bank of England, Ingalaterrako Banku Zentrala.
* Boeing enpresa aeronautikoa.
* Blades of Exile ordenagailu jokoa.
# BPM 37093

BPM 37093 (V886 Centauri) nano zuri aldakor pultsatzaile bat da. Hidrogenozko atmosfera bat du, baina oso masa handia, Eguzkiak halako 1,1. Lurretik 48 argi-urtera dago, Centaurus konstelazioan. Pultsazioen ondorioz bere distira asko aldatzen da. Beste nano zuri batzuk bezala, uste da BPM 37093 batez ere karbono eta hidrogenoz osatuta egotea, helio nukleoen fusio termonuklear bidez sortua, alfa-hirukoitz prozesuaren bidez.
2004an, Antonio Kanaanek zuzendutako taldeak Whole Earth Blazar Teleskopioa erabiliz estimatu zuten BPM 37093ren masaren %90 kristalizatuta zegoela. Beste lan batzuek esaten dute %32 eta %82 artean dela kristalizazioa. Edonola ere, 5×10$^{29}$ izango litzateke gutxienez kristalizatutako masa. Nano zuriak 4.000 kilometroko erradioa duenez, bere nukleoa unibertsoan ezagutzen den diamanterik handiena izango litzateke. Horregatik izarrari Lucy ezizena eman diote.

## Erreferentziak

* ↑ «Late stages of evolution for low-mass stars» spiff.rit.edu (Noiz kontsultatua: 2024-02-09).
* ↑ (Ingelesez) Kanaan, A.; Nitta, A.; Winget, D. E.; Kepler, S. O.; Montgomery, M. H.; Metcalfe, T. S.; Oliveira, H.; Fraga, L. et al.. (2005-03-01). «Whole Earth Telescope observations of BPM 37093: A seismological test of crystallization theory in white dwarfs» Astronomy & Astrophysics 432 (1): 219–224. doi:10.1051/0004-6361:20041125. ISSN 0004-6361. (Noiz kontsultatua: 2024-02-09).
* ↑ Metcalfe, T. S.; Montgomery, M. H.; Kanaan, A.. (2004-04-01). «Testing White Dwarf Crystallization Theory with Asteroseismology of the Massive Pulsating DA Star BPM 37093» The Astrophysical Journal 605: L133–L136. doi:10.1086/420884. ISSN 0004-637X. (Noiz kontsultatua: 2024-02-09).
* ↑ «Lucy's in the Sky with Diamonds: Meet the Most Expensive Star Ever Found» Futurism (Noiz kontsultatua: 2024-02-09).

## Kanpo estekak

* Datuak: Q692608
# Berepper

Berepper, Ingalaterrako Kornualles konderriko kostaldeko herri bat da.

## Kanpo estekak

* Datuak: Q4891289
* Multimedia: Berepper / Q4891289
# Bereterio jauregia

Zuloaga-Bereterio jauregia edo etxea, edo Mastereka dorrea edo dorretxea, Gipuzkoako Bergara udalerrian dagoen jauregi bat da. Hain zuzen ere, Bergarako Alde Zaharran kokatua dago, Mahasterreka kaleko 30. zenbakian. Gipuzkoako kultura ondasuna izendatua dago.
Antonio Lopez de Zuloagak eta Magdalena Perez de Bereteirok eraikitzea agindu zuten, 1663 aldera, lehenagotik Bereterio familiaren ondasuna zen etxearen zati bat baliatuz.
Eraikina errektangularra da, harrizkoa, lau solairukoa. Goiko solairuan, hiru erdi-puntuko arkuko logia errenazentista ageri da.

## Erreferentziak

* ↑ Sorondo, Antxon Aguirre. «Bergarako Mazterreka Dorrea (Gipuzkoa)» www.3digitala.com (Noiz kontsultatua: 2020-04-18).
* ↑ «Ibilbide turistikoa Gipuzkoan barrena: Bergara / Juan Antonio Saez Garcia» www.ingeba.org (Noiz kontsultatua: 2020-04-18).

## Ikus gainera

* Gipuzkoako kultura ondasunak

## Kanpo estekak

* Datuak: Q20857239
* Multimedia: Zuloaga Bereterio etxea / Q20857239
# Beretinec

Beretinec Kroaziako udalerri bat da, Varaždin eskualdean. Azken zentsuaren arabera 2.049 biztanle zituen.

## Kanpo estekak

* Datuak: Q651934
# Berenize Sira

Berenize Sira (Alexandria, K.a. 280 – Antiokia, K.a. 246, Egiptoko printzesa eta antzinako Siriako erregina ezkontidea izan zen, Antioko II.a Theos seleuzidar erregearen emaztea. Ptolomeo II.a Filadelfoa eta honen lehen emaztea izan zen Arsinoe I.a traziar printzesaren alaba izan zen.

## Ezkontza

Ptolomeotar dinastia eta seleuzidarren artean, K.a. 249an sinatutako bake itun baten zati bezala, Bigarren gerra Siriarrarekin amaitzeko, Berenize, K.a. 261ean, Antioko II.a Theos erregearekin ezkondu zen, itunean hitzartutako baldintzen arabera, bere aurreko emaztea izan zen Laodize I.ataz dibortziatu zena eta oinordekotza eskubideak, Berenizeren semeari eman zizkiona, Siria hegoaldearen jabetzaren truke. Horregatik, "Ezkon ordainaren eramalea" ezizena jaso zuen. Ptolomeok, pertsonalki lagundu zuen bere alaba Pelusiora, eta Apoloniok, Antiokoren ministroak, Sidonera eraman zuen, non Siriako erregeak hartu zuen.

## Oinordekotza gerra

Ptolomeo K.a. 246an hil zenean, Antioko II.a, berriz, bere lehen emaztea izan zen Laodize I.arekin ezkondu zen. Siriako erregea, handik gutxira hil zen, Efeson, pozoitua, uste denez. Laodizek eta bere aldekoek, Berenizeren semea oinordekotzatik kendu eta, oinordeko bezala, Seleuko II.a izendatu zuen. Lekuko batzuen arabera, testamentua benetakoa zen, baina erregea mozkortuta zegoenean sinatutakoa. Berenize erreginak, Antiokian zegoena, bere semearen eskubideak defendatzea erabaki zuen (hau ere Seleuko deitua), eta Laodizeren aurkako gerra aldarrikatu zuen Soloia (Zilizia) konkistatuz bere armadarekin, bere anaia Ptolomeo III.ari laguntza eskatuz, baina biak, Berenize eta bere semea, Laodizeren aldekoak ziren Gennaios eta Ikadionek pozoituak izan ziren, Laodizek, honela, eskubide dinastikoak bere semearengana itzultzen zirela bermatuz. Ptolomeo III.ak, bere arrebaren hilketa mendekatu zuen Siria inbadituz, Laodize hilez eta lurraldea okupatuz K.a. 246 eta K.a. 244 bitartean, Hirugarren gerra Siriarra deritzonean.
* Datuak: Q237136
# Berens

Berens Aturri ibaiaren bokaletik gertu dagoen uhartea da, Ahurti udalerrian dagoena.
Ibai-uharte honek eskuinaldean Landetako Saint-Barthélemy eta ezkerraldean Lapurdiko Ahurti eta Urketa ditu.
IGN frantziar institutu geografikoak eta Paul Raymondek Bérenx izendatzen dute, nahiz eta gertuko udalerrietan Bérens esan.
1733an jadanik biztanleak zituen, Ahurtiko apaiza hara joaten zelako meza berria esatera.

## Erreferentziak

* ↑ Raymond, Paul. (1863). Dictionnaire Topographique du Département des Basses-Pyrénées. .
* ↑ Joly, Marianne. (1997). «Urt, village perché de rivière» Ekaina ISBN 2950727050..

## Kanpo estekak

* Datuak: Q3593347
# Beresford (Hego Dakota)

Beresford Ameriketako Estatu Batuetako hiri bat da. Lincoln konderrian kokatuta dago, Hego Dakota estatuan. 2.180 biztanle ditu, 4,621442 kilometro koadroko azaleran banatuta.

## Ikus, gainera

* Lincoln konderria

## Kanpo estekak

* Datuak: Q287417
* Multimedia: Beresford, South Dakota / Q287417
# Berevoești

Berevoești Errumaniako udalerri bat da, Argeș konderrian. 3.307 biztanle ditu, 102 kilometro koadroko azaleran banatuta.

## Herriak

Udalerrian honako herriak daude:
Berevoești $^{(en)}$ Bratia $^{(en)}$ Gămăcești $^{(en)}$ Oțelu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724537
# Berezanskita

Berezanskita silikato motako minerala da eta osumilite taldearen kidea da.

## Ezaugarriak

Berezanskita silikato mineralaren formula kimikoa hau da: ${\ce {K\square 2Li3(Ti,Zr,Sn)2[Si12O30]}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Berezanskite: Mineral information, data and localities.» www.mindat.org (Noiz kontsultatua: 12-05-2019).
# Bern (Kansas)

Bern Kansasko hiri bat da. Nemaha konderrian kokatua dago. 2010ean 166 biztanle zituen, 0,74 kilometro koadrotan banatuta.

## Ikus, gainera

* Nemaha konderria

## Kanpo estekak

* Datuak: Q822114
* Multimedia: Bern, Kansas / Q822114
# Bermuda Run (Ipar Carolina)

Bermuda Run Ipar Carolinako herri bat da. Davie konderrian kokatua dago. 2010ean 1.725 biztanle zituen, 4,28 kilometro koadrotan banatuta.

## Ikus, gainera

* Davie konderria

## Kanpo estekak

* Datuak: Q2045091
# Bermut

Bermuta (frantsesez vermouth, alemanez wermut: asentsio edota absenta) hasierakoetan zehar zerbitzatzen den belardun ardo ondua da, ardo zuri, asentsio eta beste zenbait osagai mikatzez osatua. Ardo mota hauek usadioz europarrak dira, koktel eta hasierakoetan zerbitzatzeko berezko dotorezia ematen dioten zapore bereziaz.
Orokorrean bi bermut mota daude: gorria eta zuria. Gorria (italiarra) gozoa da, eta zuria (frantsesa), lehorragoa eta alkohol graduazio handiagoa du.
Bemur marka ezagunenen artean Campari, Cinzano eta Martini daude.
* Bermut gorria.
* Bermut zuria.

## Kanpo estekak

* Datuak: Q231088
* Multimedia: Vermouth / Q231088
# Berméricourt

Berméricourt Frantziako udalerria da, Marne departamenduan dagoena, Ekialde Handia eskualdean. 2013an 129 biztanle zituen.

## Demografia
### Biztanleria

2007an Berméricourt udalerrian erroldatutako biztanleak 129 ziren. Familiak 53 ziren, horien artean 11 pertsona bakarrekoak ziren (11 bakarrik bizi ziren emakumeak eta 11 bakarrik bizi ziren emakumeak), 21 seme-alabarik gabeko familiak ziren eta 21 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 57 etxebizitza zeuden, 51 familiaren etxebizitza nagusia ziren, 1 bigarren erresidentzia bat zen eta 5 hutsik zeuden. Etxebizitza guzti hauek 57etxeak ziren. 51 etxebizitza nagusietatik 42 bere jabearen bizilekua ziren eta 9 alokairuan okupaturik zeuden; 5 etxek hitu gela zituzten, 17 etxek lau zituzten eta 29 etxek bost zituzten. 48 etxek euren parking plaza propioa zuten azpian. 20 etxetan ibilgailu bat zegoen eta 26 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Berméricourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 4 |
| 0 | 70-74 | 4 |
| 4 | 65-69 | 0 |
| 0 | 60-64 | 4 |
| 8 | 55-59 | 4 |
| 4 | 50-54 | 20 |
| 4 | 45-49 | 4 |
| 4 | 40-44 | 8 |
| 4 | 35-39 | 0 |
| 4 | 30-34 | 0 |
| 8 | 25-29 | 8 |
| 0 | 20-24 | 4 |
| 0 | 15-19 | 0 |
| 4 | 10-14 | 8 |
| 0 | 5-9 | 4 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 83 ziren, horien artean 61 aktiboak ziren eta 22 inaktiboak ziren. 61 pertsona aktiboetatik 59 lanean zeuden (29 gizon eta 30 emakume) eta 2 langabezian zeuden (2 gizon). 22 pertsona inaktiboetatik 9 erretiraturik zeuden, 6 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 janari enpresak ziren eta 1 ibilgailuen saltze eta konpontze enpresa zen.
2000. urtean Berméricourt udalerrian 4 nekazaritza-ustiategi zeuden, 676 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q605039
* Multimedia: Berméricourt / Q605039
# Bermudak 2020ko Udako Olinpiar Jokoetan

Bermudek 2020ko Udako Olinpiar Jokoetan parte hartu zuten. Lehen aldiz 1936ean leihatu zirenetik, edizio guztietan ageri izan da herrialdea, 1980ean izan ezik, Estatu Batuek Sobiet Batasunaren kontra deitutako boikotera batu baitziren.
Irlek edizio honetan irabazi zuten haien historiako lehen urrezko domina, Flora Duffy triatloilariaren eskutik. Hau guztira haien historiako bigarren domina da, lehena 1976ean eskuratu zutelarik, brontzezkoa.

## Leihakideak

Honakoa Bermuden leihakideen zerrenda da, kirolen arabera.
| Kirola | Gizonezkoak | Emakumezkoak | Guztira |
| Arraunketa | 1 | 0 | 1 |
| Triatloia | 0 | 1 | 1 |
| Guztira | 1 | 1 | 2 |

## Arraunketa

Bermudak ontzi bat sailkatu zuen joku olinpikoetarako 2021ean Rio de Janeiron (Brasil) ospatutako Ameriketako Sailkatze-Fasean. Zehazki, Bermudak hirugarren postuan heldu ziren B-finalean, leihaketako bost plazetako bat eskuratuz.
| Leihakidea | Leihaketa | Sailkapena | Sailkapena | Errepeska | Errepeska | Laurdenak | Laurdenak | Finalerdia | Finalerdia | Finala | Finala |
| Leihakidea | Leihaketa | Denbora | Postua | Denbora | Postua | Denbora | Postua | Denbora | Postua | Denbora | Postua |
| Dara Alizadeh | Gizonezkoak skiffa bakarka | 7:34.96 | 4 R | 7:35.90 | 2 L | 7:35.73 | 5 EC/D | 7:11.14 | 3 CF | 7:09.91 | 18 |
AF = A Finala (domina); BF = B Finala (dominik ez); CF = C Finala (dominik ez); DF = D Finala (dominik ez); EF = E Finala (dominik ez); FF = F Finala (dominik ez)
EA/B = A/B Finalerdia; EC/D = C/D Finalerdia; EE/F = E/F Finalerdia; L = Laurdena; R = Errepeska

## Triatloia

Bermudek leihakide bat bidali izan ahal zuten, hura Nazioarteko Triatloi Batasunaren errankinean 26 altuenen artean zegoelako. Flora Duffyren 4. jokuak ziren hauek, eta urrezko domina irabazi zuen.
| Leihakidea | Leihaketa | Igeriketa (1.5km) | 1. Aldatzea | Bizikleta (40km) | 2. Aldatzea | Korrika (10km) | Guztira denbora | Postua |
| Flora Duffy | Emakumezkoen lasterketa | 18:32 | 0:41 | 1:02:49 | 0:34 | 33:00 | 1:55:36 | 1 |

## Kanpo estekak

* Datuak: Q42913695
# Bermudo II.a Leongoa

Bermudo II.a Leongoa (948 eta 953 artean - 999ko iraila), hezueriduna ezizenaz ezaguna, Galizia (982 – 999) eta Leongo erregea (984 – 999) izan zen .

## Biografia

Ordoño III.a Leongoa eta Urraka Fernandez zituen gurasoak.
Ramiro III.a Leongoaren joera absolutista zela eta, Galiziako nobleziak Bermudo izendatu zuen Galiziako errege. Honek guda zibila piztu zuen eta irabazlerik ez zegoenean Ramiro hil eta Bermudo Leongo errege bihurtu zen.
Bere erreinaldian Almanzor jasan behar zuen.

## Ezkontza eta seme-alabak

* Lehendabizikoz Ramiro II.a Leongoaren alaba Belaskita ezkondu eta alaba bat izan zuten: Cristina.
* Alargundu eta Gartzia Fernandezen alaba Elvira ezkondu eta hiru seme-alaba izan zituzten: Alfontso, Teresa eta Antsa.
* Sasikume bi ere izan zituen: Elvira eta Pelaio
Zuhaitz genealogikoa :
Sancho Ordóñez
Ordoño Bermúdez
Jimena Ordóñez
Alfontso IV.a Leongoa
Doña Palla
Ordoño IV.a Leongoa
Oneka Santxitz
Cristina Vermúdez
Ordoño Ordóñez
Bermudo II.a Leongoa
Fernando Gontzalitz Gaztelakoa
Aldonza Ordoñez
Urraka Fernanditz
Antsa Santxitz
Bermudo III.a Leongoa
Alfontso V.a Leongoa
Sancha of León
Jimena of León :

## Kanpo estekak -

* Datuak: Q342520
* Multimedia: Bermudo II of León / Q342520
# Bern-Mittelland barruti administratiboa

Bern-Mitelland barruti administratiboa (alemanez: Verwaltungskreis Bern-Mittelland) Berna kantonamenduan dagoen Suitzako barrutia da. Bere hiriburua Ostermundigen da. 947 kilometro koadroko azalera du eta 402.520 biztanle.

## Udalerriak

Allmendingen bei Bern Arni Bäriswil Belp Berna Biglen Bleiken bei Oberdiessbach Bolligen Bowil Bremgarten bei Bern Brenzikofen Büren zum Hof Clavaleyres Deisswil bei Münchenbuchsee Diemerswil Etzelkofen $^{(en)}$ Ferenbalm Fraubrunnen Frauenkappelen Freimettigen Gelterfingen Gerzensee Golaten Grafenried $^{(en)}$ Grosshöchstetten Guggisberg Gurbrü Häutligen Herbligen Iffwil Ittigen Jaberg Jegenstorf Kaufdorf Kehrsatz Kiesen Kirchdorf (BE) Kirchenthurnen Kirchlindach Köniz Konolfingen Kriechenwil Landiswil Laupen Limpach $^{(en)}$ Linden Lohnstorf Mattstetten Meikirch Mirchel Moosseedorf Mühleberg Mühledorf (BE) Mühlethurnen Mülchi $^{(en)}$ Münchenbuchsee Münchenwiler Münchringen Münsingen Muri bei Bern Neuenegg Niederhünigen Niedermuhlern Noflen Oberbalm Oberdiessbach Oberhünigen Oberthal Oppligen Ostermundigen Riggisberg Rubigen Rüeggisberg Rümligen Rüschegg Schalunen $^{(en)}$ Scheunen $^{(en)}$ Schlosswil Schwarzenburg Stettlen Tägertschi Toffen Urtenen-Schönbühl Vechigen Wald (BE) Walkringen Wichtrach Wiggiswil Wileroltigen Wohlen bei Bern Worb Zauggenried $^{(en)}$ Zäziwil Zollikofen Zuzwil (BE)

## Kanpo estekak

* Datuak: Q666217
* Multimedia: Bern-Mittelland (administrative district) / Q666217